कामगारों ने विधानसभा के घेराव में हिस्सेदारी का किया फैसला
भवननिर्माण कामगार यूनियन संबंधित सीटू के आह्वान पर ढाणी पूरिया में निर्माण मजदूरों की बैठक हुई। अध्यक्षता रामस्वरूप ने और संचालन रामकुमार ने किया। बैठक में कमेटी का गठन करते हुए 8 मार्च को विधानसभा पर विरोध प्रदर्शन में हिस्सेदारी करने का फैसला लिया गया।
यूनियन के तहसील हांसी सह-संयोजक दयानंद ढाणी केंदू ने बैठक को संबोधित करते हुए कहा कि सरकार तथा प्रशासन निर्माण मजदूरों को श्रम कल्याण बोर्ड में पंजीकरण नहीं कर रही है। हजारों की संख्या में मजदूर रजिस्ट्रेशन कापियों के लिए भटकते फिर रहे हैं। केवल 85 रुपए में रजिस्ट्रेशन होने वाली फीस कुछ लोगों द्वारा 250 से 400 रुपए तक ऐंठी जा रही है। उन्होंने कहा कि निर्माण मजदूरों से ठगी की जा रही है। बोर्ड द्वारा मजदूरों को मिलने वाला लाभ मजदूरों को नही मिल पा रहा है।
ढाणी पूरिया में सर्वसम्मति से सदस्यों की कमेटी का गठन दिया गया। इसमें सुरेंद्र को प्रधान, प्यारे लाल को उपप्रधान, बिरेंद्र सिंह को सचिव मनोनीत किया गया। अन्य पदाधिकारियों में सहसचिव हंसराज, कोषाध्यक्ष कुलदीप, बलवान, इंद्र, श्री भगवान, इंदु रानी को चुना गया। इस अवसर पर जयदीप, सतपाल, जगबीर, महेंद्र, अमन, सुभाष, बाला, अमरपति, राकेश, विजेंद्र, दर्शन, रवि, विशाल आदि उपस्थित थे।
hin_Deva hin_Deva hin_Deva hin_Deva